cyanic-selkie/wikianc huggingface dataset:
El Tornu
Economia
Ai una tupa gargantas i regachus enas sus celcanias, con áuguas límpias i cristalinas. La sierra es un lugal apropiau pal senderismu i el parapenti, i ain albondus sahurdonis de piera, de reminiscéncias certas.
Los abitantis d'El Tornu son amabris i convessaoris, i entovia conselvan rahus dialeutalis nel su palraeru, enquairaus ena modaliá d'artuestremeñu.
Costumbris
Las costumbris dun puebru son quiziás una las notas mas emportantis pa conocel la su própia entiá. La holma vivil las hentis assín cumu el su folclori mos dan un crara retrataura el sintil el puebru.
Las fiestas
Los torniegus án estau mu apegaus a la su traición i a la elésia, pol mé de lo qual que la mayol parti las sus fiestas seyan de tipu relihiosu. Las mas emportantis son:
San Lucas (18 d'Otubri)
Es la fiesta mas representativa el sintil torniegu. Antañu, dos domingus enantis la fiesta, se celebraba ena praça la féria machorras (cabra vieha que ya nu sirvi pa crial). Ca família mercaba una pala fiesta, u, dependiendu la economia, dos familias mercaban una entri las dos.
Era traicional celebral corrias ena praça, afechá con tabronis i estaconis pa tal fin. Los animalis traius polos ganaerus el puebru eran toreaus i alogu degorvius, nu huendu nunca sacrificaus. Vinian abondus folasterus los puebrus de pallí.
Nesta fiesta se cantaba la "ronda del Pájaro" (ronda el Paharu):
''Ya viene san Lucas el pijotero, que nos llena la casa de forasteros. El pájaro ya vendrá, ya vendrá el pájaro. Ya viene San Lucas, la pitarra también. Mataremos la machorra y pondremos la sartén.''
Ogañu esta fiesta á resulhiu, aluspués dun periodu en decaéncia. Prencípia el 17 d'Otubri pola tardi con el "petitóriu", al son la frauta. El 18 se celebra misa i procesión del Santu Evanhelista. Duranti estas fiestas se puein prebal las perrunillas, calni machorra i un escelenti vinu pitarra torniegu.
Muestra Siñora la Pieá (15 d'Agostu)
Esta fiesta nu tinia tantu arraigu antañu, peru prencipió a renacel enos añus cincuenta. Pol esta epoca albondus abitantis d'El Tornu emigran en cata labutu a las grandis ciais i güervin pal Tornu en Agostu, resurtandu assina la fiesta mas concurria i animá.
Escomiença el 14 d'Agostu pola tardi con el "pregón" i el "petitóriu". A los lobricanus se holma una gran verbena populal ena praça. Ena mairugá el dia 15 se celebra la traicional "arborá" ena que s'envita a los fielis al Rosáriu la Aurora, nel que se canta:
A las dozi la meyudia se celebra misa i procesión la imahin pol recorriu abitual. De que lobriqueci esmiençan los huegus i conculsus que dan passu a las verbenas, grandis protagonistas destas fiestas, a las que van una tupa vizinus de tol valli, i que se celebran duranti los tres diinas siguientis.
San Sebastián Valerosu (20 d'Eneru)
Antañu esta fiesta era mu celebrá pol tolos vizinus, qu'ehaban enclusu la briega el campu pola tardi, al tocal la campana la ermita a víspiras. Se sacaba el Santu en procesión llevau a ombrus polos mayoldomus hata la elésia. Se cantaba:
sale un capitán fuerte a poner bandera:
San Sebastián valeroso, fuerte soldado,
El primel dia se cantaba misa i en procesión era llevau a la puerta la ermita, subastándusi los quatru braçus las andas para degorveli al su artal.
En 1920 la ermita hue vendia, la imahin llevá a la elésia i la celebración cambeó: los mayoldomus pasarun a sel los quintus, que piian la víspera pol tolas casas del lugal cola coplilla "Una limusnina pal Santu"; los vizinus ofrecian henerosamenti chorícius i azeiti.
Al dia siguienti se sacaba al Santu en procesión, portau polos quintus, arriscaus cumu melitaris; duranti el recorriu se gañitaban sarvas i a continuación se celebraba la misa cantá (en latín).
Angañu la fiesta se celebra de la mesma holma, chambandu solamenti las sarvas pol coetis.
Antruehu
Antañu esta fiesta se vivia con gran regocihu saliendu duranti estus dias rondas i antruehus pol tol puebru cantandu:
Ya vienen los carnavales,
la feria de las mujeres,
y al que no le salga novia,
Cini
El cini o cinimatografia es la ténica que consisti en proyetal fotugramas de holma rápida i sucesiva pa creal la impresión de movición. Tamién se llama cini a las salas enas cualis se proyetan las piniclas. Se consiera, normalmenti, un arti, polo qu'es llamau el sétimu arti consierandu las seis artis el mundu crásicu.
El Tornu
Antruehu
que aguarde al alto que viene.
viva el carnaval,
viva la alegría,
que ya se nos va!
¡Que ya se nos va,
que ya se nos fue!
¡Viva la alegría,
que vuelva otra vez!
El Miércuris de Zeniza a meya tardi se torea la vaquilla ena praça, siendu la imitación duna capea ena qu'el toru es un zagal arriscau con una manta i unas astas de vaca sobri la cabeça. El zagal ebi sel un mihina picarán, pa dal mas animación a la corria, puestu que los diestrus son las zagalas.
Es traicional nestas fiestas manducal turrillos, patatas "escabechás" i güesillus.
Cuaresma
Epoca e recohimientu i sin diversión. Los zagalis pasan el tiempu ahilandu pola carretera; las zagalas huegandu a "los alfileris" i al "álamu" i la moceá e lutu ahilaba pol lugaris deferentis: Las Callehas i Las Tontas.
Antañu, a meya tardi el Huevis Santu, se celebraba el "hubileu", nel que las zagalas daban sieti güertas a la cancela reçandu en ca una trenta i tres Creus.
La nochi el Vienris Santu se celebra la procesión de los capazus (esteras cercularis gastás enos lagaris pa prensal las azetunas), que assitiaus a lo largu el recorriu alumbran el pasu el Naçarenu i la Dolorosa.
San Huan (24 e Húniu)
Desistia la supestición de "la grana de la helecha", sigún la cual el arrecohela e madrugá traia güena suerti, corriendu el riesgu d'alcuentralsi colas "bruhas" (gromista antruehau con una sábana), qu'esminciaba dançandu p'acagazal, i si lo conseguia, apaleaba al arrugau.
Féria ganaera (1 d'Agostu)
A prencípius de sigru se celebraba untal riu, nel parahi llamau El Molinu. Posteriolmenti se muó pal Lombu, lugal assitiau a 1 qm del puebru, ondi se feriaba con el ganau vacunu i equinu. Amás de la féria e ganau, abia puestus ambulantis i se celebraba un chiqueninu bailaus populal. La merca-venta e ganau porcinu, caprinu i ovinu se hazia nel puebru, nel lugal llamau El Regahu. Uguañoti esta féria nu tiini albonda emportáncia.
Los Santus (1 e Noviembri)
Esta fiesta acontina manteniendu la horma traicional de celebralsi: pola mañana los chirivehis van en cá los sus familiaris con una cestilla e mimbrei piyendu "los Santus", siendu correspondius con durcis. Pola tardi s'arrehuntan colos sus amigus i se lo manducan. Los zagalis argu mas mayoris quean en alabanis organizandu pequeñus banquetis.
Las matáncias
El dia la matáncia, ya amaneciu, se sacrifica el guarru. Se chumasca con helechus i escobas i se descuartiça. Las muheris van a la garganta a laval el bandul, los ombris pican las patatas, calabaça i carni pa hazel los embutius. Cola hangri el guarru se hazi morcilla gorda, colas tripas asauras i con carni la cabeça los "choricius gutus".
Pola nochi se guisan los choricius i salchichonis i a la mañana siguienti las morcillas patateras. A continuación s'embuti i ata la cecina. Pola tardi se salan los hamonis i s'adoban los lomus.
Este noche, vida mía,
no te rondo con guitarra:
te rondo con almireces
porque estemos de matanza.
¡Ay que sí, que sí,
ay que no, que no!
Si tú tienes huerto,
jardín tengo yo,
jardín tengo yo.
Aeropueltu Phu Bai
El Aeropueltu Phu Bai (vietnamita: Sân bay quốc tế Phú Bài) es un aeropueltu assitiau nel norti nel Huế, el centru económicu más emportanti Vietnam, región Bac Trung Bo, Vietnam. Ária: 1,5 km². La pista es de 2600 m.
El Tornu
Las voas
La traicional horma e celebral las voas nu á chambau albondu. Los preparativus encetan la semana anteriol, ena que se hazin las "rosas", los "rosconis" (biscochu grandi con horma e corona cerculal, que nel centru lleva assitiau un ramu clavelis) i, ya la víspera, los "buñuelus", que se repartin entri vizinus familiaris.
La nochi anteriol se reuni tola família pa cenal. El menú sueli sel: chocolati con roscón i buñuelus, callus i patas de corderu con lomu curau el puebru i arrós con lechi.
El dia la voa, la madrina acompaña al nóviu en cata la noya i tós huntus se derihin a la elésia con música. Al acabihal la ceremónia se canta i valsa "la Ronda del roscón".
Vivan los recién casados
y el cura que los casó,
el padrino y la madrina
que a la iglesia los llevó.
Arribita, arribita
se crían flores,
más y mejores.
Más y mejores,
más y mejores, niña;
arribita, arribita
se crían flores.
Enterés turísticu el Tornu
Pola su situación heugráficu esti puebru pudria llamalsi "Miraol del Valli", ya que se divisa la comarca en tola su ampritú, siguiendu la línia prateá i serpenteanti el riu, dendi Tornavacas a Praséncia.
Ena primaera los zerezus se llenan de froris i el valli paci cubiertu pol un ermosu mantu brancu. Pol estas fechas, la Mancomuniá e Monicípius del Valli celebra la Fiesta el Zerezu en Frol. Es un güen momentu pa vesital El Tornu. La caliá los proutus á dau pie a una rica gastronomia. Son pratus típicus las calderetas de cabritu, corderu i machorra, ensalás de patatas fritas i pimientus asaus, migas patateras, patatas escabechás, caldus de patatas, sopa e cachuela i patatas revolconas; gran varieá e durcis: perrunillas, rosas, buñuelus, turrillus, roscón, El quesu artesanal de cabra compreta la variá gastronumia. Tós ellus regaus con el esquisitu vinu e pitarra, aguardienti d'uva i zerezas, glória i licol de frambuesas.
El su folclori es mu ricu, resaltan las hotas i cancionis de ronda. Las fiestas mas popularis son: San Lucas, 18 d'Otubri, cola traicional matáncia e machorra, ronda el páharu al son de frauta i tamboril, i agasahu a los foriatus con perrunillas i vinu e pitarra; i la Vilhin la Pieá, 15 d'Agostu, destacandu l'Alborá i el Rosáriu l'Aurora, las verbenas popularis tiinin fama en tola comarca i atrain a murtitú e vesitantis.
Son lugaris pintorescus enos alreoris del puebru "El Mermehón", El Charcu Lobu, El Maten de los Coloraus; puyéndusi hazel escursionis i acampás a la Garganta la Púria, Las Vaqueriças, La Calamocha, La Huenti la Oveha i Los Camochus de la Gam, disfrutandu el agradabli clima, cristalinas áuguas serranas i ospitaliá torniega.
Oceania
Es el continenti mas arrutau del mundu, cuaharingá polas grandis islas d'Austrália, Papua Nueva Guinea i Nueva Zelanda, assina cumu por una balburda d'islas mas chiquininas, normalmenti coralinas i volcánicas, destribuias pol Océanu Pacíficu. La retolá está arrepará cumu un Continenti, enque Austrália namás tamien es llamau assin.
Geografia política
Paísis, dependéncias i territórios:
Santa Luzia
Santa Luzia [ˈsanta luˈðia] (en ingrés Saint Lucia ([ˌseɪnt ˈluːʃɪə]) es una isla assitiá en el mari Caribi. La su capital es Castries. Puebración: 160.145 ab. (2002).
Océanu
Se llama Océanu a la parti la Tierra ocupá pol áugua marina. Se cuaharingó á 4000 millonis d'añus deque la temperatura e la superfici el praneta s'enfrió hata premitil el augua en estau líquiu. El océanu está suzalachau pol grandis estensionis de tierra que son los continentis i grandis archipiélagus en cincu partis, c'a la vedi tamién se huchean océanus:
Nueva York
Nueva York (en ingrés, New York) es una ciá estauniensi del Estau de Nueva York ena costa alántica. Es la mayol ciá el país i la su ária urbana la sesta mayol el mundu. Es la sé d'albondas organizacionis internacionalis.
Olganización territorial
Nueva York está holmá pol cincu boroughs (destritus), que son:
Aeropueltu Da Nang
El Aeropueltu Da Nang (vietnamita: Sân bay quốc tế Đà Nẵng) es un aeropueltu assitiau nel norti nel Da Nang, el centru económicu más emportanti Vietnam, región Nam Trung Bo, Vietnam. Ária: 6,5 km². La pista es de 3048 m x 45 m, 3048 m x 45 m.
Marti (praneta)
Marti (símbolu: ), conociu comu el Praneta Colorau, es el quartu praneta del Sistema Solal. Holma parti de los llamaus pranetas telúricus (de naturaleza rocosa, comu es la Tierra) i es el praneta enteriol mas alejau del Sol. Es, en muchus aspetus, el mas pareciu a la Tierra.
Marti tien un periodu de rotacion de 24,6229 oras (un poquinu mas que la Tierra) i un periodu de traslacion de 686,971 dias (casi el dobri qu'el del muestru praneta). La su atmósfera no es mu huerti i está asiajá prencipalmenti de dióxidu de carbonu con preséncia de nitrógenu, argon i ossigenu.
Tien dos satélitis chiquininus, Fobos i Deimos.
Mal
Mal puei senifical:
Francisco de Zurbarán
Francisco de Zurbarán (Huenti de Cantus, Estremaúra; 7 de noviembri de 1598 – Mairil, 27 d'agostu de 1664) hue un pintol estremeñu, unu delos más destacaus del Sigru d'Oru español.
Hue amigu de Diego Velázquez. Zurbarán campeó ena pintura religiosa, ena qu'el su arti revela una gran huerça visual i un prohundu misticismu. Hue un artista representativu dela Contrarrehorma. Infruíu enos sus comiençus pol Caravaggio, el su estilu hue volucionandu pa prossimal-si alos maestrus manieristas italianus. Las sus representacionis no son tan realistas comu las de Velázquez.
Microtonu
Ena música, se conoci cumu microtonu a ca unu los entervalus musicalis más chiqueninus qu'un semitonu.
Ena música ocidental, una octava se devíi en 12 semitonus igualis. Nel microtonalismu s'utiliðan más notas, llamás de microtonus.
Una tupa teóricus musicalis d'hogañu tratan d'organiðal la devisión de microtonus de tal jolma que se puean relacional melódicaenti y armónicaenti cumu los tonus utiliðáus nel sistema dodecafónicu. Sigún muchus compositoris, el microtonu abriría nuevas puertas nel mundu la música contemporania.
Pa refrejal entervalus de cuartu de tonu ena notación musical, a veðis se jaði usíu d'un signu + asiajáu riba el pentagrama pol cima la figura la nota afectá, senificandu qu'es un cuartu de tonu más arta que lo endicáu.
Amás d'ena música contemporania, las escalas microtonalis apaecin en una tupa tradicionis musicalis los divelsus puebrus del mundu, juendu nel folclori a menú la música temperá d'estilu occidental la escepción y no la nolma. La microtonaliá es típica ena música árabi, turca, persa, rumana, húngara u eslovaca. Ena península ibérica, se pue enjallal nel flamencu y en ciertus cantaris la tradición oral nel sul del Reinu de Lión u Estremaúra, normalmenti coloreandu melodías en mou frigiu y las sus variantis cromatiðás. Sin embalgu, l'únicu cancioneru estremeñu que refreja los microtonus sistemáticaenti enos cantaris ondi se dan es "Musica de la Tradición oral en Torrejoncillo", de Francisco Rodilla León, pubricáu nel 2003.
Vietnam
Vietnam (Việt Nam) (oficialmenti Repúbrica Socialista de Vietnam) es un país asiaticu assitiau nel esti la península d'Indochina. Hazi arrayu al norti con China, al oesti con Laos i con Camboya, i al esti con el mari la China. La su capital es Hanoi.
Puenti de Viscaya
La Puenti de Viscaya, Puenti Colganti o Puenti Palacio (Bizkaiko Zubia, en euskera) es una puenti con barquilla trasboldaora qu'uñi la marhin derecha cona marhin gocha la ria del Nervión en Viscaya (España), i que hue inagurá en 1893. La puenti atiha la villa de Portugaleti con el bárriu Las Arenas que preteneci al municípiu de Guechu. A meyaus de 1937, duranti la Guerra Cevil Española, la puenti hue destruia i recostruia cuandu ésta acabihó. El 13 de Húliu de 2006 hue decrarau Patrimoñu la Umaniá pola Unesco.
Nacionalismu
El nacionalismu es una ideologia i un movimientu social i políticu que apareció junta'l concetu de nación, própiu de la Edá Contemporánea enas cercustáncias estóricas dela Era las Revolucionis (Revolución Endustrial, Revolucion Burguesa, Revolucion Liberal) dende finalis del sigru XVIII. Tamien puei hazel referéncia al sentimientu nacionalista i ala época del nacionalismu.
Comu ideologia, el nacionalismu pon a una nacion determiná comu el únicu referenti identitáriu, en drentu duna comuniá política; i parti de dos prencípius básicus al respetivi de la relacion entre la nacion i el estau:
Seamus Heaney
Seamus Heaney [ˈʃeɪməs ˈhiːni] es un poeta de Irlanda del Norti que tuvu la su nacéncia el 13 d'Abril de 1939. Hue laureau con el Nobel de literatura 1995.
Aeropueltu Ca Mau
El Aeropueltu Ca Mau (vietnamita: Sân bay Cà Mau) es un aeropueltu assitiau nel norti nel Ca Mau, el centru económicu más emportanti provinci Ca Mau, Vietnam, región Mekong, Vietnam. Ária: 1,5 km². La pista es de 1500 m.
Grenoble
Grenoble es una ciá francesa, capital el departamentu d'Isère. La su puebracion es de 156.793 abitantis, i la puebracion el conjuntu la su ária metropolitana es de 427.631 abitantis.
Los sus abitantis se hazin llamal los grenoblois i las grenobloises. La ciá es de continu llamá "Capital de los Alpes". Grenoble es crassificá comu "Ciá d'Arti i d'Estória". Está assitiá a orillas el riu Isère.
La comarca de Grenoble, llamá Dauphiné.
Afonsu IX de León
Afonsu IX de León [aˈfɔnsu noˈβenu ðe liˈɔŋ] hue rei de León dende el 21 Jeneru 1188 hata el 24 Setiembri 1230, dia la su muerti. Hue unu los prencipalis conquistaoris lionesis d'Estremaura, arrecuperandu de manus musulmanas las ciais de Caçris, Montanchi, Méria i Baajós.
Via
Afonsu tuvu nacéncia en Çamora el 15 Agostu el 1171, iju Hernandu II de Lión i Furraca de Portugal. Tuvu pobremas ena sucessión, pos la su madrasta doña Furraca (Urraca López de Haro) quiria ponel nel tronu al su iju Sanchu, momentu que vian propíciu los reinus de Portugal i Castilla, qu'alampaban arrepartilsi las tierras lionesas.
Se convoó con Teresa de Portugal con quien tuvu dos ijas, Sancha i Duci i aluspués se casó con Berenguela de Castilla, de cuyu matrimoñu salió el infanti Hernandu. Pero esta unión se farrungó, hiziendu que la mairi se llevara a Hernandu a Castilla i hazelu allina rei, de que murió Enriqui I, nel 1217. Afonsu murió en 1230, prevocandu que los reinus de Lión i Castilla passaran a una mesma manu, las del su iju Hernandu.
Erguijuela
Erguijuela es un monicípiu español de la provincia Caçris (Estremaúra). Preteneci al Partiu Juicial de Trugillu.
Topónimu
Hata 1800 se la conocia comu Villa de la Calzada. El topónimu d'Erguijuela paeci vinil del latín ecclesia, "elésia", inque esta teoria á siu contrariá pol consideral algotrus autoris que provién del teónimu prerromanu Erge.
Geografia
El télminu monicipal limita al norti con Mairoñera, al esti con Garciás, al sul con Conquista i al oesti con Santa Crús.
Bañau polas áuguas del rio Alcollarín, el pueblu s'alcuentra entri las sierras del Marchas i las Paredes. El terruñu es ondulau, destacandu el cerru Pedro Gómez, de 1.004 metrus d'altitú.
El climi Erguijuela es típicamenti mediterrániu, con una temperatura meya de 17.3 °C i una pluviosiá anual meya de 746mm.
Demografia
La pueblación d'Erguijuela hue creciendu a lo largu la su Estória, llegandu a tenel 1.608 abitantis. A partil de los añus 50, la emigración reuju el númiru de vizinus hata hazelu cuasi esapaecel. Ogañu, esti fenómenu se'á parau quietu i Erguijuela á güeltu a dil creciendu en pueblación a pocu a pocu.
Estória
En 1594 hormaba parti la Tierra Trujillu ena Província de Trujillu. A la caia el Antíguu Régimin, el pueblu se constituyi en monicípiu costitucional ena región de Estremaura, dende 1834 queó integrau nel Partiu Juicial de Logrosán. Nel censu de 1842 contaba con 130 hogaris i 712 vizinus.
Entri muchus otrus pressonajis, destacan los germanus Jiménez, vizinus el pueblu, que participarun ativamenti ena conquista de Méjicu. Amás, el tamién erguijueleñu Francisco Becerra hue el arquitetu ena costrución de la Catedral de Puebla (Méjicu), i de la de Lima i Cuscu en Perú, amás dotrus templus de Quitu (Equadol).
Patrimoñu
De los sigrus XVI-XVII es la elésia parroquial católica embaju la avocación de San Bartolomé Apóstu, nel Arciprestalgu de Logrosán de la Diócissi de Praséncia (Archidiócissi de Méria-Baajós)
Política
Erguijuela está gobelnau pol PSOE de Extremadura. Lesmes Chamorro Barquilla es el alcaldi i, juntu con otras 4 pressonas, holman el grupu socialista del ayuntamientu. El PP está repressentau pol dos concejalis.
Dante Alighieri
Dante Alighieri (Floréncia, mayu de 1265- Rávena 14 setiembri de 1321) hue un pueta italianu, considerau unu de los mayoris de tolos tiempus. La su obra cumbri, Divina Commedia es la mas emportanti de la literatura en luenga italiana i representa el cámbeu del pensaeru meyeval al renacentista. Otras obras escrebias por él son Vita Nuova i De Vulgari Eloquentia
Macedonia del Norti
La Repúbrica de Macedonia del Norti (Република Северна Македонија, Repúblika Severna Makedóniya en macedoniu) es un país assitiau ena Península los Balcanis nel sulesti d'Uropa. Hazi arrayu al norti con Sérbia (encluyendu Cosovu), al esti con Bulgária, al sul con Grécia i al oesti con Albánia. La su capital es Skopje, con mas de 500.000 abitantis.
El país proclamó la su endepéndencia en 1991, duranti el procesu d'escarchaura de la antígua Yugoslavia.
Luenga pirahã
La luenga pirahã u pirahán (ena su própia idioma xapaitíiso, prenunciau [ʔàpài̯ˈʧîːsò]) es la luenga palrá pol puebru los pirahã, ena Amazonia brasileña. Es soná pol sel la luenga mas simpri conocia foneticamenti i pol desconocel la subordinación. Las enteracionis i los estuyus mas compretus tocantis a esta luenga son los hechus pol Daniel Everett.
Denominacionis
Esta luenga alcibi el nombri autótonu de xapaitíiso. En portugués tien el nombri de pirarrã i ena comuniá entrinacional se le conoci con el nombri de pirahã.
Parentescu
Se crei que el pirahã es l’única luenga sobrivivienti de la família las luengas muras, cuyus falantis án diu decreciendu la su pobración hata estinguilsi duranti los úrtimus sigrus. Assinque es una luenga aislá, sin atiju conociu con otras luengas vivas.
Falantis
Los falantis desta rala idioma se crei que está nun númiru entri 250 i 380 que la tienin comu luenga materna. Ogañu paici no dessistil pobrema pola su sobrivivéncia, ya que los falantis son monolíngüis.
Sintassi los pronombris
Los pronombris pressonalis básicus el pirahã son ti “yo”, gíxai “tu” i hi pal assenti. Sigún la su conjunción en sintamas entri ellus i ellus puein arrejuntal el sintiu prural u otrus sintius. Assín pol ejempru ti gíxai senifica “musotrus” i gíxai hi “vusotrus”. Sheldon, lingüista citau pol Everett, dis que da la siguienti lista pronombris: ti³ "yo" gi¹xai³ "tu" hi³ "él" i³ "ella" i¹k "estu", "estus" pa dessinal al sel animau que no es ombri ni sel aquáticu. si³ "estu", "estus" pa dessinal al sel animau no umanu aquáticu. a³ "estu", "estus" inanimau ti³a¹ti³so³ "musotrus" gi¹xa³i¹ti³so³ "vusotrus" hi³ai¹ti³so³ "estus" quizá referiu a ombris.
Amás el pronombri hi tien sintiu possessivu en sintamas comu paitá hi xitóhoi "los testículus Paitá".
Verbus
El sistema verbal el pirahã s’olganiza pol espetu, destinguiendu muchus tipus: perfetivu/imperfetivu, télicu/intélicu, continu, reiterativu, incoativu.
Dalcuerdu conos apuntis de Sheldon (1988), el pirahã cuenta con ochu tipus sufijus:
Elésia católica
La Elésia católica, llamá oficialmenti Elésia Católica Apostólica Romana es la elésia cristiana con mas fielis en tol mundu. La cabeça desta elésia es el Papa (ogañu Franciscu), cona su séi ena Ciá del Vaticanu, i los obispus. El cultu católicu es mayoritariu enos paisis d'Uropa ociental i en América latina, hueraparti d'algotrus paisis, comu Hilipinas.
Informática
La Informática o Cencias dela computación es la céncia apricá qu'albarca el estudiu i apricacion del tratamientu automáticu de la información, gastandu dispositivus eletrónicus i sistemas computacionalis. Tamien está definía comu el processamientu automáticu dela información.
Los sistemas informáticus devin de hazel las siguientis tres tareas básicas:
Toulouse
Toulouse [tuˈluz] u Tolosa [tuˈluzɔ] en ocitanu es una ciá de Fráncia, en vera el riu Garona, capital la región Meyudia-Pirineus i el departamentu Altu Garona. Está assitiá al sul el país, a 90 km del arrayu con España. Con 437.715 abitantis, es la quarta mayol ciá de Fráncia.
Luengas muras
Las luengas muras (tamién mentás comu luengas mura-pirahã) componin un reduziu grupu luengas palrás ena Amazónia, en Brasil, la huerça dellas estintas.
Parentescu
Las luengas muras tradicionalmente s’án atijau al matanagüí. Kaufman propusu nel 1994 la su relación con el güarpi ena su toria al tentu el macrogüerpianu.
Las luengas conocias u de las que se tien anguna enteración pretenecientis al troncón mura son quatru, cuyas namás previvi el pirahã. Son velaquí estas:
Falantis
La destensión el portugués entri los puebrus autótonus la Amazónia hizu que la huerça destas luengas s’estingüieran. Del luenga pirahã quean unus centenaris falantis arrepartius pol ochu aldeas. Manque es un númiru chiquinu, s'assigura la su previvéncia al sel falantis monolíngüis, pos anque entiendan con margullu el portugués namás s'espressan en pirahán.
Caraiterísticas
Las luengas muras se caraiterizan prencipalmenti pol sel mu escasinas en fonemas, tuviendu pocu mas duna dezena, anque entavia están mu pocu estuyaus. Destaca el ricu sistema alofónicu i tonal.
Lingüisticamenti, estas luengas son de tipu aglutinanti.
Província de Quảng Bình
Quảng Bình es una província assitiá nel centru de Vietnam, ena parti esti la region Bac Trung Bo.
Arraya conas províncias de Hà Tĩnh, Quảng Trị, South China Sea i Laos. La su superfici es de 8287 qm².
Quảng Bình es la província menus puebrá, con una densiá s'alreol los 9 abitantis/qm². La puebración total la província es de 893.503 ab. (2009), de los cualis el 12% vivin ena capital, Đồng Hới.
Pablo Neruda
Ricardo Eliezer Neftalí Reyes Basoalto, mas conociu comu Pablo Neruda (Parral, Chili, 12 de júliu de 1904- Santiago de Chile, 23 de setiembri de 1973) hue un poeta, políticu i diplomáticu chilenu, considerau unu de los mas grandis poetas en luenga castellana nel sigru XX. Hue Premiu Nobel de Literatura en 1973.
Entre las sus obras mas conocias espuntan Veinte poemas de amor y una canción desesperada (1924) i la su autobiografia Confieso que he vivido espubricá póstumamenti en 1973.
Lengua portuguesa
Portugés (o luenga portuguesa) es una lengua romanci ahorrá endi lo qu'es ogañu Galícia i norti de Portugal endi el Latín palrau polos celtas arreol 2000 añus há. En ahormandu un empériu colonial i comercial qu'iba endi Brasil enas Américas, hata Goa en La Índia i Macau en China, s'esperrió pol tol mundu enos sigrus XV i XVI. En esa época apaiçun albondas palras criollas endi el purtugués, en África, Ásia i el Caribi.
Mari
Un mari (del latín mare) es una massa d'áugua salá dun tamañu enferiol al Océanu. Tamien se llama mari a tola massa d'áugua salá que s'esperria pola mayol parti el Praneta Tierra, encluyendu océanus i maris menoris. Mesmaenti se llama mari a sítius de bañu, que a deferéncia de la praya no tien paseu marítimu.
Lengua portuguesa
Ogañu, es una e las luengas mas emportantis, el sestu, hormi el númiru e palrantis nativus (arreol 200 millonis). Es la luenga col númiru mas grandi en América el Sul (183 millonis, arreol 51% de la puebración del continenti), i una gran luenga franca en África itó. Es luenga oficial de nuevi paisis, en huendu coficial junta'l español i el francés en Guinea Ecuatorial, col Chinu ena rehión especial alministrativa e Macau i col Tetun en Timol Oriental.
Mari
Áin tres categorias de maris: maris litoralis, maris enferioris u afechaus i los maris abiertus.
Lengua portuguesa
Miguel de Cervantes llamó una vezi al portugués, "la luenga dulci", mentris qu'el escrebiol brasileñu Olavo Bilac la descrebió poéticaenti cumu a última flor do Lácio, inculta e bela: "l'úrtima frol del Láciu, encurta i pulia".
Estória
Deque llegun a la Península Ibérica nel 216 e.C., los romanus trahun segu el latín, endi el cual ahorran tolas luengas romancis. Esta luenga hue esperriá polos soldaus romanus, colonus i vendeoris, que hormun ciais romanas arreol los asiahamientus de las cevilizacionis depatrás.
Los rehistrus mas templanus que mos án llegau duna luenga purtuguesa deferenciá son documentus alministrativus del sigru IX, mesturaus entavia con frasis latinas. Ogañu esti inti es llamau Protu-Purtugués (entri el sigru IX i el XII). Nel primel períu del antigu purtugués (galaicu-purtugués) (endi el sigru XII hata el XIV), se gorvió a poquinu a poquinu en luenga e úsiu heneral. Pol angún tiempu, hue la luenga prefiria pala puesia lírica ena Hispánia Cristiana, endigual qu'el Ocitanu hue la luenga de los trobaoris. Purtugal hue acetá cumu réinu endependienti pol Réinu e Lion en 1143, con Alfonso Henriques cumu rei. En 1290, el rei Dinis hundó la primel univelsiá purtuguesa en Lisboa] (los Estudos Gerais, aluspués se movun pa [[Coimbra) i se deciyó qu'el purtugués, en esi inti hucheau simprienti "luenga vurgal", eberie sel conociu cumu luenga purtuguesa i sel gastá oficialmenti.
Nel segunderu inti el antigu purtugués, endi el sigru XIV hata el XVI, colas hallauras purtuguesas, la luenga hue esperriá pa albondas rehionis d'Ásia, África i las Américas (ogañu, la huerça de los palrantis purtuguesis vivin en Brasil). Nel sigru XVI se gorvió luenga franca en Ásia i África, gastá nu pola alministración colonial i pa mercal namás, sinu tamién palos comunicaerus entri los localis i uropeus de tolas nacionaliais. Esti esperrieru tuvu la ayua de las convoas mesturás entri purtuguesis i los lugareñus, i polos hironis de los misionerus católicus, que ayún pala hormación duna luenga criolla hucheá Kritang en albondas partis d'Ásia (pola parabrina cristão, "cristianu"). La luenga ancontinó huendu populal en partis d'Ásia hata el sigru XIX. Angunas comuniais de la Índia, Sri Lanka, Malásia i Indonésia án conselvau la su palra encrusu endispués la su endependéncia de Purtugal.
El acaberu el inti el antigu concii cola espubricación del Cancioneiro Geral de Garcia de Resende, en 1516. Los intis mas templanus del purtugués moelnu, c'abada endi el sigru XVI hata ogañu, se caraiterizan pol un umentu nel númiru e parabras emprestás del latín crásicu i griegu crásicu endi la Renacéncia, que hizun mas ricu el lésicu.
Caraiterísticas
Unu los chascus del purtugués es qu'enhielta las vocalis acentuás del latín vurgal, las cualas se gorvun ditongus nalgotras luengas; Fr. pierre, Es. piedra, Port. pedra, Est piera, endi el Lat. petra; u Es. fuego, It. fuoco, Port. fogo, Est. hueu endi el Lat. focum. Algotra caraiterística el purtugués templanu hue la perda e la l i n, siguia angunas vezis pola uñión de las vocalis d'arreol u pola entroución duna vocal epéntica nel meyu d'ellas: Lat. salire, tenere, catena, Esp. salir, tener, cadena, Est. salil, tenel, caena, Port. sair, ter, cadeia.
Malotia
La malotia es un procesu i la consecuencia del afección dun sel vivu, caracterizau por una alteración del su estau ontolóhicu e salú. L'estau i/o procesu de malotia puei sel provocau pol diversus factoris, tantu intrínsecus como extrínsecus al organismu enfermu: estus factoris se denominan noxas (del griego nósos: «enfermedá», «afección dela salú»).
Lengua portuguesa
Caraiterísticas
Deque la consonanti ahuyia era la n, amenú nasaliza la vocal antiriol: Lat. manum, rana, bonum, Port. mão, rãa, bõo (ogañu mão, rã, bom). Esti chascu hue el orihin de la huerça de los ditongus nasalis que son las típicas en purtugués. Prencipalmenti, los acaberus latinus -anem, -anum i-onem se gorvun -ão ena huerça de los chascus, Lat. canem, germanum, rationem col Port. moelnu cão, irmão, razão, i los sus pruralis -anes, -anos, -ones audechan gorvelsi en -ães, -ãos, -ões, pol sabulugal: cães, irmãos, razões.
Malotia
Heneralmenti s'entiendi la malotia comu una entidá opuesta a la salú, cuy efectu negativu es consecuenci duna alteración o desarmoniçación dun sistema a cualquiera que sea el nivel (moleculal, corporal, mental, emocional, espiritual, etc...) 'el estau fisiolóhicu considerau comu normal, equilibrau o armónicu.
Lengua portuguesa
Parabreru
La huerça el lésicu purtugués está ahorrau endi el latín. A pesal estu, pol mé la envasión de los morus de la Península Ibérica ena Eá Meya i la prehéncia purtuguesa ena Eá de las Hallauras, á adotau parabras de tol mundu. Namás c'una mihina parabras puein alcuentralsi de los puebraoris preromanus de Purtugal, encruyendu los fenícius, cartahinesis, lusitanus i celtas. Pol sabulugal: abóbora "calabaça" i bezerro "bezerru", endi la palra celtíbera; cerveja "cervécia", endi las palras célticas; saco "sacu", endi el feníciu; i cachorro "cachorru", del vascu.
Nel sigru V, la Península Ibérica hue envadia polos suevus, visigós i alanus, tribus helmánicas qu'iban siu hundeaus de Uropa Central polos unus. Pus adotun la cevilización i luenga romanas, estus puebrus namás qu'ehun una mihina parabras al lésicu, la huerça d'ellas al tentu la runcha, cumu espora "espuela", estaca "estaca", i guerra "guerra", endi la palra gótica *spaúra, *stakka, i *wirro, al respetivi.
Malotia
Las malotias que afectan a las plantas i algotrus hénerus botánicus conciernen a la Fitopatolohia, las malotias delos animalis son 'el domeñu dela Ciencia Veterinária. La malotia umana es el núcleu organiçador dela Ciencia Médica, porque gran parti 'el conocimientu médicu está orientau acia la malotia i la su solución.
Estrictamenti (dentru 'el campu médicu), las malotias son objetu d'estudiu dela Patolohia ('el gregu παθος: «afección», «sufrimientu») que huchea las características próprias e ca entidá, los sus componentis i el procesu que desarrollan, en relación conla evidencia morfofisiolóhica que s'imprimi en la biolohia 'el organismu enfermu. Nostanti, es la Nosolohia la desciplina encargá de gobernal la definición i clasificación las diversas malotias sigún una normativa basá ena caracteriçación i identificación de los componentis i funcionis que definin ca entidá nosológica comu algu únicu i discernibili 'el restu. Assín, son estudiás nun contestu más cumpriu, comparativu, i sistemáticu, dentru dun esquema global dela patolohia.
Lengua portuguesa
Parabreru
Entri los sigrus IX i XV el purtugués recadó arreol 1000 parabras endi el árabi. Se puein despintal pol artículu enicial árabi a(l)- i encruyi albondas parabras comunis cumu aldeia "aldea", aldaya, alface "lechuga", alkhass, armazém "macén" i azeite "azeiti". Endi el árabi ahorra tamién la rala parabra oxalá "aohalá". La moea de Moçambiqui ahorra endi mi?qal, una uñiá de pesu árabi. La mesma parabra Moçambiqui vieni el nombri árabi el sultán Muça Alebique (Musa Alibiki). El nombri e la ciá purtuguesa e Fátima, ondi izin que la vilhin s'apaicia, ahorra endi el nombri e una las ihas del profeta Maoma.
Endi el sigru XV los esproraerus marítimus purtuguesis prevocun la entroución de numirosas parabras de luengas asiáticas. Pol sabulugal, catana "espá" del haponés katana; corja "escória" del malayu kórchchu; i chá "té" del chinu. De América el Sul ahorra batata "patata", del tainu; ananás i abacaxi, del Tupi-Guaraní naná i ibá cati, al respetivi, dos espécis de piña, i tucano "tucán".
Endi el sigru XVI hata el XIX, el papel de Purtugal cumu entremeyáriu nel comélciu d'esclavus nel Aláticu, col asiahamientu e albondas colónias en Angola, Moçambiqui i Brasil, le hizu consiguil várias parabras orihin africanas i ameríndias, nombris pala huerça d'animalis i prantas alcontrás en aquellas tierras. Mentris que esus télminus son mu gastaus enas colónias, albondas se gorvun normalis nel purtugués uropeu itó. Endi la palra kimbunda, pol sabulugal, vinun kifumate ? cafuné "carantoña", kusula ? caçula "nuevinu", marimbondo "ovispa tropical" i kubungula ? bungular "valsal cumu un magu".
Amenalmenti, heredó un huerti enfruhu e parabras endi algotras luengas uropeas. Pol sabulugal, melena "melena", fiambre "fiambri" i castelhano endi el español; paletó "chaqueta", batom "barra e lábius", endi el francés. crochet, paletot, bâton, filet; macarrão "pasta"", piloto "pilotu", carroça i barraca endi el italianu; i bife "fileti", futebol, revólver, estoque, folclore, endi el inglés beef, football, revolver, stock, folklore.
Destribución heugráfica
Ogañu, el portugués es la luenga oficial en Angola, Brasil, Cabu Verdi, Guinea-Bissau, Portugal, Santu Tomé i Préncipi i Mozambiqui. Es tamién una e las luengas oficialis en Guinea Ecuatorial (con el español i el francés), Macau (col Chinu) i Timol Oriental, (col Tetun). Es luenga nativa en Purtugal (100%), Brasil (99%), Angola (60%) i San Tomé i Préncipi (50%) i es palrá pol abonda henti en Moçambiqui (40%), inque namás el 6.5% son palrantis nativus. Nu ain datus al tentu Cabu Verdi, peru la huerça la puebración es bilingüi i el restu palra una palra criolla.
Es luenga oficial de angunas organizacionis entrenacionalis. La Comuniá de Paisis de luenga Purtuguesa (CPLP) estriba enos ochu paisis endependientis que tinin al purtugués cumu luenga oficial. Es tamién luenga oficial de la Uñión Uropea, Mercosul, La Organización d'Estaus Americanus, la Organización d'Estaus Íberu-Americanus, la Uñión de Nacionis Suamericanas i la Uñión Africana. La luenga purtuguesa está a ganal nombreria en África, Ásia i Ámerica el Sul cumu segundera luenga d'estuyu.
El purtugués i español son las luengas de mas liheru crecimientu e las palras d'Uropa i, hormi la UNESCO, el purtugués es la luenga col mayol potencial del envelnecel cumu palra entrenacional en Sudamérica i Sudáfrica. Los paisis lusófonus d'Africa tendrán una puebración conhunta e 83 millonis pa 2050. Endi 1991, deque Brasil s'uñió al mercau ecunómicu e Mercosul con algotras nacionis de Sudamérica, talis cumu Arhentina, Uruguai i Paraguai, á umentau el enterés de entuyal purtugués ena zona. L'emportáncia de Brasil demográficaenti palrandu hazi segura la contináncia de la huerça el purtugués nel continenti. Inqui al esmienzu el sigru XXI, endispués que Macau huera degüerta a China en 1999, el úsiu del purtugués desminuyó en Ásia, ogañu es una palra de huturu pol mé el umentu el númiru e palrantis en Timol del Esti enos cincu úrtimus añus, peru tamién pol umentu e los trataus diplomáticus i ecunómicus de China colos paisis lusuparlantis.
En Húliu de 2007, el Presienti Teodoro Obiang Nguema s'arrochó a hazel del purtugués la trecera luenga oficial de Guinea Ecuatorial, pa cumpril las condicionis nesezárias pa sel membru e la Comuniá de Paisis de luenga Purtuguesa. Estu supusu pa Guinea la posibiliá d'aceel a pogramas acaémicus i pofresionalis d'entrechámbiu i hazel más fácil la cerculación de ciaanus polos sus lindis.
En Marçu e 1994 hue hundau el Bosqui e Purtugal ena ciá brasileña e Curitiva. El parqui acohi el Morumentu a la Luenga Purtuguesa, que honra a los inmigrantis purtuguesis i a los paisis que adotun la luenga purtuguesa. Al esmiençu huerun sieti las nacionis arreprehentás con colunas, peru pola endependéncia de Timol Oriental, hue mestel algotra coluna pa esa nación en 2007.
En Marçu e 2006, el Museu de la Luenga Purtuguesa, un museu interativu al tentu el purtugués, hue hundau en São Paulo, Brasil, la ciá col mayol númiru e parlantis de purtugués nel mundu.
Dialetus
El purtugués es una luenga pruricéntrica con dos grandis grupus de dialetus, los de Brasil i los d'Uropa. Pol razonis estóricas, los dialetus d'África i Ásia son heneralmenti mas celcanus a los portuguesis que a los brasileñus, inque en angunus aspetus de la su fonulohia, especialmenti la prenunciación de las vocalis no acentuás, paicin mas al purtugués americanu c'al uropeu. Nu án siu estuyaus en prehundiá cumu los brasileñus i uropeus.
Purtugal
Algotrus paisis:
Fonulohia
Ain 9 vocalis oralis i 19 consonantis, inque angunas varieais dialetalis tinin menus fonemas (el purtugués brasileñu tini 8 sonis vocálicus namás). Tamién ain 5 vocalis nasalis, 10 ditongus oralis i 5 nasalis.
Vocalis
A las sieti vocalis del latín vurgal, el purtugués uropeu á añiiu dos vocalis cuasi centralis mas, una las cualas audecha a sel açonchá ena prenunciación lihera, endigual que la e caduc del francés. Las vocalis semiafechás i las semiabiertas  son cuatru fonemas destintus i se gastan en deferentis hormas d'apofonia. Cumu el catalán, el purtugués gasta l'artura vocálica pa deferencial sílabas tónicas d'átunas.
Consonantis
El listau de consonantis del purtugués es mu conselvaol. Las africás meyevalis, ,, se mesturun colas fricativas , , , , al respetivi, i endi esi inti, nu ubun dengún cámbeu senificativu mas enos fonemas consonánticus. Peru, en cámbeu, angunas variantis dialetalis i alófonas án apaiciu. Velaquilas:
Gramática
Un chascu enteresanti e la gramática el purtugués es el verb. Morfulóhicaenti, el purtugués es la luenga romanci que más á conservau la conhugación del latín vurgal. Tamién tini angunas inovacionis que nu s'alcuentra en denguna algotra luenga romanci (acetu nel gallegu i la Fala):
Sistema d'escrebiura
El purtugués s'escrebi pol mé el alfabetu latinu, gastandu cincu sinus diacréticus pa denotal acentuación, abrieru e las vocalis, contración, nasalización i algotrus cámbeus de sonis (acentu agú, acentu gravi, acentu cercunfrehu, tildi i cedilla). El purtugués de Brasil tamién gasta diéresi.
Brasileñu frenti al purtugués uropeu
Ain angunas deferéncias menoris entri las ortugrafias de Brasil i el purtugués del restu de paisis lusófonus. Una e las más típicas es el úsiu d'acentus agús nel purtugués uropeu, africanu i asiáticu en albondas parabras cumu sinónimo, ondi l'ortugrafia brasileña gasta un acentu cercunfrehu, sinônimo. Algotra deferéncia emportanti acaeci ena perda la c u p enantis c, ç, u t, ondi el purtugués uropeu las mantini; pol sabulugal: el brasileñu fato col uropeu facto, "hechu", u el brasileñu objeto col uropeu objecto, "ohetu". Angunas destas deferéncias escrebias, afetan a la prenunciación de las parabras, peru algotras son meraenti gráficas.
Muestra testual
"O Império Português ou Império Colonial Português foi o primeiro e o mais duradouro dos impérios coloniais (1415-2002) da Era dos Descobrimentos. Com o culminar da Reconquista moura da Península Ibérica, Portugal ocupou-se da sua expansão territorial, explorando terra desconhecida e estabelecendo rotas comerciais a uma escala global, obtendo um dos maiores, senão o maior e mais influente império da altura."
Futbol Club Barcelona
El Fútbol Club Barcelona es una entiá deportiva de la ciá de Barcelona, hundá comu equipu de fubu en 1899. Esta seción huega ena primera devisión española, huendu, juntu con Athletic Club i Real Madrid, el equipu que á hugau en esa devisión duranti tolas tempurás. En títulus, es el segundu equipu d'España al atrás el Real Madrid. El añu 2009 hue el mejol la su estória al ganal sextetu, tolos possibris: Liga, Copa i Supicopa d'España i Liga de Campionis, Supicopa d'Uropa i Copa Mundial de Clubis.
Amás de la su seción de fubu, el club cuenta con algotras quatru secionis profesionalis: baloncestu, balonmanu, hoquei sobri patinis i fubu sala.
Luenga croata
La Luenga croata (en croata; hr hrvatski) es una luenga eslava, oficial en Croácia i Bósnia Ercegovina. Tamien se palra en Montenegru i Sérbia.
I Congresu al tentu el Estremeñu
El primel congresu al tentu el estremeñu hue un congresu celebrau duranti los dias 24, 25, 26 i 27 d'Otubri del añu 2002 ena Casa la Curtura Carçailla (Caçris). Nesti tiempu, s'espusun mas de 30 ponéncias i comunicacionis alreol el estuyu el estremeñu.
Palticipantis
Cabi destacal el ambienti de respetu aconteciu nel congresu, hata el puntu qu'angún ponenti lo á calificau comu espíritu renaciu, anombrandu el congresu comu Univelsiá Libri de Carçailla
Conclusionis
El congresu se cerró el dia 27, llegandu a las siguientis conclusionis : eciáu.
Sol
El Sol (símbolu astronomicu: ) es una estrella assitiá nel centru el Sistema solal. Cai a 149.600.000 quilómetrus de la Tierra, huendu el cuelpu celesti con mayol manitú aparenti. Es una estrella en crassi nana amarilla i a la su vezi en crassi G2.
Valdelacarçá en frol
Arbus i froris
Valdelacarçá cuenta con un haci etárias sembrás con arbus frutalis, prencipalmenti cirgüelus, malocotonerus, natarinus, anque tamién dessistin angunas senaras con bruñus, mançanus, bembrillerus i peralis. Desti jeitu s'ajuntan tres tipus coloris: brancus, rosas i rosáciu.
Las froris brancas correspondin a los cirgüelus i los peralis i bruñus. Las de los cirgüelus, salin mas arrepelotonás i son caraiterísticus destus arbus los pólin que se quean sin poal que facilitan las polinización el restu los arbus. Las froris los peralis, a la escontra, cuentan con unus pétalus mas grandis i destendius. La froris los malocotonerus salin mas desviás entri ellas i ellas, u solinas u en dos en dos. El su colol es rosa. Los natarinus ofrecin una frol de colol rosa guarretosu. Sigún la varieá puein muestral froris rosácias, con pétalus mas despegaus u bien campanulácias, que no llegan a abrilsi del tó.
Los bruñus i los peralis son los mas tardius en afrorecel i ciertas varieais malocotonerus i natarinus.
Possibiliais turísticas
Ogañu s’ofrecin en fechas la afroración vesitas guiás i rutas polas destintas parcelas el télminu municipal. Amás, los rezientis miraoris costruius nel vieju campu tiru i junta la ilésia el Pajarito premitin otenel una visual dende lo artu, puyéndusi almiral un mari de coloris brancus i rosas arroeandu el puebru. Hueraparti s’olganizan ativiais comu conculsus pintura, fotografia i tamién bailis, juegus, ec. ena localiá u ena nueva acampá.
Océanu Glacial Árticu
L'Océanu Glacial Árticu es una porción dela tierra que s'estiendi sobri la parti más septentrional 'el globu, la cual está abondu cubierta pola banquisa: 13 millonis e km². Los grandis hondonis a más e cuatru quilómetrus e hondura, horman dos rehoyus desapartáo poruna sierra submarina, la caena Lomonossov, que partiendu dela ila e Nueva Zembia asta la Tierra e Ellesmere. Las costas escandinavas i rusas estan precedias poruna larga plataforma continental, inque se hazi más angostu en frenti e América 'el Norti.
Inque cientificamenti se le consiera unu delos cincu océnaus dela Tierra, tamién se le huchea comu Mari Galcial Árticu.
Tieni contatu conel océanu Atlánticu porel norti, recibiendu grandis masas d'água por mol 'el Estrechu e Fram i el mari e Barents. Tamién s'alla en contatu conel océanu Pacíficu a través 'el estrechu e Bering.